Aminosaier
Eng Aminosaier ass eng organesch Moleküll déi souwuel e Carbaoxygrupp (-COOH) wéi eng Aminogrupp (–NH2) huet. An der Natur sinn d'-Aminosaier (den –NH2-grupp ass um 2. C-atom dem sougenannten C) am wäitste verbreet well si d'Grondbausteng vun de Proteinne sinn. Um C ass och d'Säiteketten (R) ugebonn. Dës bestëmmt hir Aart an hir biocheemesch Eegenschaften a Verwendungen.

Virkommen 

Bis haut sinn an der Natur méi wéi 200 Aminosaieren entdeckt ginn. Just 20 vun hinne sinn allerdéngs fir den Opbau vun Eewäisser wichteg.

Aarten 

Déieren a Mënsche kënnen am Géigendeel zu de Planzen, net all déi 20 Aminosaieren déi fir d´Bildung vun Eewäiss néideg sinn, selwer opbauen. Si mussen dofir een Deel mat der Ernierung zou sech huelen. Déi ginn och nach déi essenziell Aminosaiere genannt a sinn: Histidin, Isoleucin, Leucin, Lysin, Methionin, Phenylalanin, Thereonin, Tryptophan a Valin. 
Da gëtt et nach déi hallefessenziell Aminosaieren. Hire Bedarf hänkt vum jeeweilegen Organismus selwer of. Et sinn dës: Cystein, Tyrosin an Arginin.
Déi lescht Grupp sinn déi nëtessenziell Aminosaieren a kënne vum Kierper aus anere Moleküller produzéiert ginn. Zu hinnen zielen: Alanin, Asparagin, Asparaginsaier, Glutamin, Glutaminsaier, Glycin, Prolin a Serin.

Aufgaben 

Aminosaiere si liewensnoutwendig an hirer Funktioun als Eewäissbausteng. Verschiddener vun hinne si wuesstumsfërdernd anerer spillen eng wichteg Roll am Liewerstoffwiessel, am Immun- an Nervesystem.

Lëscht vun den 20 (+ 1 (Selenocystein)) Aminosaieren déi an de Proteinne virkommen.

Um Spaweck